Pahayag ng Walter Moore Tungkol sa Measure E Ninanakawan ng City Hall si Peter upang bayaran si Paul - at ikaw si Peter. Ang mga taong may kaugnayan sa politiko ay nakakakuha ng milyon-milyong dolyar bawat taon sa mga subsidiya, pagtigil sa pagbayad sa buwis at ibang mga espesyal na pagtuturing sa inyong kapinsalaan. Halimbawa: Inuulat ng Los Angeles Times na ng Hulyo ng 2008, ipinagmamayabang ng isang kumpanya na makakagawa ito ng 42.3% na kita sa isang proyekto dahil nangako ang City Hall ng $41 na milyon sa mga subsidiya gamit ang inyong mga ibinayad sa buwis na mga dolyar. Nagkaroon ba kayo ng isang 42.3% na kita? Ginastos ng City Hall ang $600,000 ng inyong ibinayad sa buwis na dolyar upang makapagbigay ng hindi nakasegurong pautang na may terminong 55 na taon at interes na 3% lamang sa isang kumpanyang ang pangulo ay nasa DWP Commission, at tumatakbo ngayon upang maging City Controller. Nakakuha ba kayo ng ganyang kagandang pautang? Iniulat ng L.A. Weekly noong Abril 2008 na ang pamilya ng hari ng Dubai ang nagmamay-ari ng 45% ng isang kumpanya na tumatanggap ng "$95 na milyon sa subsidiya mula sa mga nagbabayad ng buwis sa Los Angeles." Tama iyon: ikaw ay nagtutustos ng salapi sa isang hari. Noong 2004, nakita ng City Controller na ang City Hall ay " hindi maganda ang pangangasiwa siguruhing natatanggap ng publiko ang mga ipinangakong mga benepisyo kapalit ng mga subsidiya na ibinibigay sa mga pribadong developer." Noong 2006, sinabi niya, "ang Ahensiya ay nanatiling naliligaw o nawawala sa tamang landas..." Ipinapakita ng Economic Studies na ang mga programang "insentibo" ay hindi epektibo. hindi ito gumagawa ng kayamanan; ipinapamudmod lamang nitong muli ang pera mula sa mga nagbabayad ng buwis sa mga taong may koneksiyon sa politika . Kailangang tapusin natin ang mga espesyal na pagtrato sa mga espesyal na interes, at ituring ang lahat ng mga nagbabayad ng buwis ng pantay-pantay at makatarungan. Ang mga argumento ng kalaban para sa hakbang na ito ay mali: Ang pagbabago ay hindi magpapaganda ng ligtas na paggasta ng publiko kailanman. Kabaliktaran ito, pahihintulutan nito ang City Hall na patuloy na magbigay sa mga developer ng daan-daang milyong dolyar na buwis sa bawat taon kaysa sa pagtanggap ng mas marami pang pulis. Ni hindi nakakabuti sa negosyo ang measure. Sa halip, ang ipinapanukalang pagbabago ay "nakakabuti" lamang sa mga kumpanyang may koneksiyon sa politika. Nakakakuha sila ng daan-daang milyong halaga ng mga pagtigil sa pagbayad sa buwis at mga subsidiya. Kailangan
nating bayaran ito. Na ni hindi "nakakabuti" o makatarungan. At para sa paglikha ng trabaho, ang mga programang "pang-insentibo" na ito ay hindi nakakapagpataas ng pangkalahatang pagkakaroon ng trabaho. Sa halip, ipinapamudmod ulit ang pera ng mga nagbabayad ng buwis sa napiling iilan. Ang buod: Walang libre. Bawat $100 na milyon na ibinibigay ng mga politiko sa kanilang mga kaalyado ay $100 na milyon na dapat nanatili sa ating mga bulsa. Iboto ang "hindi" sa Measure E, at mas alamin pa ang tungkol dito sa